Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: A rovatot nem kell kitölteni, ha a Kereskedelmi Vámtarifa kihirdetéséről szóló 64/1995. (XI. 24.) IKM—PM együttes rendelet
Paragraph Index: 1652

d) szoftvertermék kiszállítása esetén a hordozóanyag értékét kell beírni az első alrovat devizanemében egységnyi pénznemre egész számra kerekítve. Ha ellenszolgáltatás nélküli szállításról van szó, a rovatot nem kell kitölteni. Kettő vagy több devizanem esetén a nagyobb értéket képviselő devizanemre kell a kisebb devizanemben kifejezett összegeket átváltani a vámkezelés napjára vonatkozó MNB devizaárfolyammal. (Az EV 4. és 5. sorszámú példánya a rovatot nem tartalmazza.) Figyelem! Pótlap csatolása esetében valamennyi tételsorban szereplő értékadat (42. rovat) vonatkozásában ez a devizanem kerül alkalmazásra az érték megállapításánál. Ezért kettő vagy több devizanem előfordulása esetén a nagyobb értéket képviselő devizanemre kell átváltani a kisebb devizanemben kifejezett összeget a vámkezelés napjára vonatkozó MNB devizaárfolyammal. 28. Pénzügyi és banki adatok Az első sorban az üzemeltető pénzforgalmi jelzőszámát kell feltüntetni. A második sor nem kerül kitöltésre. 31. Csomagok és árumegjelölés, jelek és számok — konténerszám — mennyiség és fajta Ebbe a rovatba az alábbi adatokat kell feltüntetni:

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes